Тӧдчанним

**Тöдчанним** () — кывладын асвына сёрнитор, кöда мыччалö предметлiсь  да сетö очакыв *кытшöм? кытшöмöсь?* юасяннэз вылö.

Мыччалöм могись: *<span style="color:green;">паськыт</span> ыб, <span style="color:green;">крут</span> керöс, <span style="color:green;">гажа</span> лун, <span style="color:green;">виль</span> небöг, <span style="color:green;">рöма</span> ситец, ыббез <span style="color:green;">паськытöсь</span>, луннэз <span style="color:green;">гажаöсь</span>*.

Тöдчанниммез керöны сёрнисö буржыкöн, мичаöн, богатсьöтöны сiйö.

## Увтыррез

Асланыс вежöртас сьöртi тöдчанниммес овлöны **кодяöсь** да **жебöсь**.

*Кодя тöдчанниммес мыччалöны предметлiсь сэтшöм тöдчан, кöда вермас лоны унажык нето етшажык. Мыччалöм могись: *<span style="color:green;">гöрд</span> йöрнöс*, *<span style="color:green;">бур</span> керку*, *<span style="color:green;">сöстöм</span> ва*, *<span style="color:green;">вына</span> морт*.

*Жеб тöдчанниммез мыччалöны тöдчансö мöд предмет сьöрті, сія оз вермы лоны унажык нето етшажык. Мыччалöм могись: *<span style="color:green;">шогдiовöй</span> нянь, <span style="color:green;">деревенскöй</span> челядь, <span style="color:green;">тöвся</span> удж, <span style="color:green;">космическöй</span> ракета, <span style="color:green;">школьнöй</span> форма*.

## Вежласьöм

Кодя тöдчанниммес вежласьöны интенсив тшупöттэз сьöрті:

Эм эшö ыждöтан тшупöт, но сія аркмö синтаксис сфераын: тöдчаннимсö мöдпöвсьöтöмöн. Эта коста, кык öткодь тöдчанним коласö вермö петны **-ся** суффикс, нето **и** йитас: *ыджыт-ыджыт, ыджыт<span style="color:green;">ся</span>-ыджыт, ыджыт <span style="color:green;">и</span> ыджыт*

## Синтаксис

Тöдчанним вежöртöтö эманим и унажыксö сулалö сы одзын. Сэк сiя сёрникузяын лоö определеннёöн. Мыччалöм могись: *Кузя нюжалöма <span style="color:green;">волькыт</span> туй. Сулалö <span style="color:green;">жар мича</span> погоддя.*

Но тöдчанним вермö сулавны и эманим бöрын. Сэк сiя сёрникузяын лоö висьтасöн и согласуйтчö юракывкöт лыддянын. Мыччалöм могись: *Луннэс <span style="color:green;">гажаöсь</span> да  <span style="color:green;"> мичаöсь</span>. Туйес <span style="color:green;">кузьöсь</span> да <span style="color:green;">волькытöсь</span>*.

## Субстантивация

Мукöд тöдчанниммез сёрниын вермöны петны эманим туйö. Мыччалöм могись: *<span style="color:green;">Томмезлö</span> колö уна велöтчыны*.

## Кываркмöм

Коми кылын эмöсь уна тöдчанниммез, кöдналöн некытшöм содтас абу: *кыз, ныж, виль, пым, кузь, лöз, лöг, бур, умöль*.

Мукöд тöдчанниммез аркмöны мöдiк сёрниторрезiсь быдкодь содтассэз отсöтöн.  

*-**ыт**: *кур<span style="color:green;">ыт</span>, зэл<span style="color:green;">ыт</span>, лэч<span style="color:green;">ыт</span>*
*-**ит**: *векн<span style="color:green;">ит</span>, посн<span style="color:green;">ит</span>, вöсн<span style="color:green;">ит</span>*
*-**а** (-**я**): *гаж<span style="color:green;">а</span>, тöл<span style="color:green;">а</span>, сол<span style="color:green;">а</span>, йöл<span style="color:green;">а</span>, юр<span style="color:green;">а</span>, öнн<span style="color:green;">я</span>, бöрь<span style="color:green;">я</span>, тöнн<span style="color:green;">я</span>, нöкь<span style="color:green;">я</span>* (йöв)
*-**тöм**:* кор<span style="color:green;">тöм</span>, пов<span style="color:green;">тöм</span>, кöм<span style="color:green;">тöм</span>, горт<span style="color:green;">тöм</span>, вöр<span style="color:green;">тöм</span>*
*-**öсь**: *ляк<span style="color:green;">öсь</span>, ви<span style="color:green;">öсь</span>, сир<span style="color:green;">öсь</span>*
*-**ся**: *ар<span style="color:green;">ся</span>, асыв<span style="color:green;">ся</span>, лун<span style="color:green;">ся</span>*
*-**овöй** (-**ёвöй**):* рудзöг<span style="color:green;">овöй</span>, льöм<span style="color:green;">овöй</span>, сё<span style="color:green;">ёвöй</span>, дöра<span style="color:green;">овöй</span>*
*-**ись** (-**iсь**): *мат<span style="color:green;">iсь</span>, сай<span style="color:green;">ись</span>, дор<span style="color:green;">ись</span>*

## Орфография
  
Быдöс тöдчанниммес, кöдна аркмöны содтассэзöн да **мед**- приставкаöн, гижсьöны öтлаын.  

Торйын колö висьтавны приставка **не**- гижöм йылiсь. Тöдчанниммез вермöны аркмыны **не** торокöн, кöда босьтöм роч кылiсь: *неыджыт, небасöк, непаськыт, негора*. Не торокыс эна мыччаланнэзын вежöртас сьöртi матын приставка дынö. Этасянь гижсьö сiя тöдчанниммезкöт öтлаын. **Не** торокöн аркмöм тöдчаннимсö кокнита позьö вежны матына вежöртаса кылöн: *неыджыт* = учöт, *небасöк* = нёштöм, *непаськыт* = векнит, *негора* = гуся (шыэз).

Кöр эм паныта висьталöм, торок **не** тöдчанниммезкöт гижсьö торйын. *Вöр не ыджыт, а учöт*. **Туйыс миян деревняöдз не паськыт, но волькыт**.

Рочись босьтöм тöдчанниммез, кöдна аркмöмась **не** торокöн, гижсьöны роч орфорграфия сьöртi: *небрежнöй, неряшливöй, неаккуратнöй*.

## Лыддьöтан
*Майшев, И. И. Грамматика коми-пермяцкого языка. М.-Л., 1940.
*Коми-пермяцкий язык: Введение, фонетика, лексика и морфология / под ред. и при соавт. проф. В. И. Лыткина. Кудымкар: Коми-перм. кн. изд-во, 1962.